  Виталий Пронин Ижкарысь «Родники» Россиысь Вылӥ лигаысь пиослэн командаоссы пӧлын баскетболъя первенствоын вормисе потӥз. Финалын соос Воронежысь «Согдиана-СКИФ» командаез вормизы.Шудонлэн нырысетӥ люкетъёсаз «Согдиана-СКИФ» асьмелэнъёсты азьпалтӥз. Куинетӥ люкетаз гинэ «Родники» сое вормыны ӧдъяз но «зарни» утӥз. Воронежъёслы сётӥзы «азвесь».Баскетболъя первенствоын куинетӥ интые потӥз Майкопысь «Динамо-МГТУ» команда. Со 5 очколы азьпалтӥз Тверьысь «КАМиТ-Университетэз». Теги: баскетбол вормон Ижкар спорт  